Mange af de gamle huse (fra det 19. og begyndelsen af det 20. århundrede) er opført af sten eller mursten, særligt i det centrale område, mens der i Jeddah-området i stor udstrækning har været anvendt koraller fra det Røde hav som byggematerialer.<ref name=ambasarki /> De bygninger, der er opført i løbet af de seneste årtier, er opført i beton,<ref name=determann /> men myndighederne fremhæver selv, at moderne arkitekter har søgt inspiration i den klassiske byggestil, og fremhæver herpå [[Kong Saud Universitetet]] og [[King Khaled International Airport]] som vellykkede eksempler på inkorporeringen af klassiske elementer i moderne byggestil.<ref name=ambasarki /> Andre eksempler på moderne byggeri er [[Abraj Al Bait]]-komplekset i Mekka samt det futuristiske [[King Abdullah Petroleum Studies and Research Center]] i Riyadh.<ref name=cnnark />
Politik